ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670017078

ขอให้ปรับปรุงการให้บริการของเจ้าหน้าที่ศูนย์บริการสาธารณสุข 65 รักษาศุข บางบอน แขวงบางบอน เขตบางบอน กรุงเทพมหานคร เนื่องจากวันที่ 23 เมษายน เวลาประมาณ 14.45 น. ผู้ร้องได้ไปใช้บริการที่ศูนย์บริการสาธารณสุข 65 รักษาศุข บางบอน โดยใช้สิทธิหลักประกันสุขภาพแห่งชาติ (สิทธิบัตรทอง) ผู้ร้องเดินทางมาเพื่อจองคิวทำฟัน ซึ่งจะเปิดให้มีการจองคิวรอบบ่าย เวลาประมาณ 15.00 น. มีเจ้าหน้าที่เพศหญิง (ไม่ทราบชื่อ) อายุประมาณ 30-35 ปี ส่วนสูงประมาณ 150-155 เซนติเมตร รูปร่างอ้วน ผิวขาวเหลือง ผมยาว มัดผม แจ้งว่าคิวเต็ม ทั้งๆ ที่ช่วงเวลานั้นยังไม่ถึงเวลา 15.00 น. ที่จะเปิดให้มีการจองคิวในสมุด ผู้ร้องจึงได้เดินทางกลับ ต่อมาวันที่ 24 เมษายน เวลาประมาณ 14.40 น. ผู้ร้องได้เดินทางไปจองคิวอีกครั้ง เจ้าหน้าที่ท่านเดิมแจ้งว่าคิวเต็ม ผู้ร้องจึงได้สอบถามถึงสาเหตุที่คิวเต็ม เพราะเห็นว่าสมุดยังไม่ได้มีการเปิดให้เขียนจองคิว เพราะปกติจะเปิดให้จองคิวเวลา 15.00 น. แต่ในขณะนั้นยังไม่ถึงเวลาดังกล่าว เจ้าหน้าที่แจ้งว่าคิวเต็มตั้งแต่เวลา 13.00 น. แล้ว ทำให้ผู้ร้องรู้สึกสงสัยเป็นอย่างมาก ผู้ร้องแจ้งว่าปกติแล้วเวลา 15.00 น. จะเปิดให้ลงคิวในสมุด และจะเรียกมารับบัตรคิวตอนเวลาประมาณ 15.40 น.-15.45 น. เพื่อจะขึ้นไปทำฟันตอนเวลา 16.00 น. ผู้ร้องจึงเดินทางกลับ หลังจากนั้นวันที่ 25 เวลาประมาณ 12.00 น. ผู้ร้องได้โทรติดต่อเข้าไปสอบถามที่หมายเลขโทรศัพท์ 0 2453 0526 มีเจ้าหน้าที่เพศชาย (ไม่ทราบชื่อ) รับสาย ผู้ร้องจึงได้สอบถามเกี่ยวกับกรณีที่มีการเปิดให้จองคิว เวลาประมาณ 15.00 น. แต่ด้วยสาเหตุใดคิวถึงเต็มก่อนเวลาเปิดจองคิว เจ้าหน้าที่แจ้งว่าเหตุผลที่คิวเต็ม "เพราะมีประชาชนมานั่งรอตั้งแต่เวลา 11.00 น. -12.00 น." (ระบุตามผู้ร้องแจ้ง) ผู้ร้องจึงได้สอบถามว่าใน 1 วันรับกี่คน เจ้าหน้าที่แจ้งว่า 10-15 คน ผู้ร้องรู้สึกแปลกใจ เพราะเห็นว่ามีประชาชนที่มารอคิวเป็นระยะเวลายาวนานหลายชั่วโมง ผู้ร้องเห็นว่าผู้ร้องเดินทางมาจองคิว 2 วันแล้ว แต่คิวกลับเต็มทุกวัน ทำให้ผู้ร้องรู้สึกแปลกใจ สงสัย และไม่พึงพอใจเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ศูนย์บริการสาธารณสุข 65 รักษาศุข บางบอนดังกล่าว เพื่อการให้บริการที่ดี เป็นที่พึงพอใจของประชาชนที่มาใช้บริการต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata